OzLabs/hebrew-wiki-articles huggingface dataset:
לוקרציה ברבריני

לוקרציה ברבריני (באיטלקית: Lucrezia Barberini; 24 באוקטובר 1628 - 24 באוגוסט 1699) הייתה אשת אצולה איטלקית, ולאחר נישואיה גם דוכסית מודנה. היא נולדה למשפחת ברבריני והייתה רעייתו האחרונה של פרנצ'סקו הראשון ד'אסטה, דוכס מודנה.

== ביוגרפיה ==
לוקרציה נולדה ב-24 באוקטובר 1628 והייתה הבכורה מבין חמשת ילדיהם של טדאו ברבריני, נסיך פלסטרינה ואנה קולונה, בתו של פיליפו קולונה, נסיך פליאנו. היא הייתה אחותם של מפאו ברבריני והקרדינל קרלו ברבריני והאחיינית הגדולה של האפיפיור אורבנוס השמיני. הדודים שלה כללו שלושה קרדינלים; פרנצ'סקו ברבריני, אנטוניו ברבריני וג'ירולמו קולונה.

בן דודה לורנצו אונופריו קולונה, נסיך פליאנו, היה בעלה של מארי מנצ'יני; אחייניתו של השר הראשון בצרפת הקרדינל מאזארן.

ב-14 באוקטובר 1654 היא התחתנה עם פרנצ'סקו הראשון ד'אסטה, דוכס מודנה <ref>Papal Genealogy: The Families And Descendants of the Popes by George L. Williams (McFarland, 2004)</ref> והייתה אמו של רינאלדו ד'אסטה שירש את אביו כדוכס מודנה. הזוג התחתן בלורטו, מארצ'ה בבזיליקת הבית הקדוש. במובנים רבים הנישואין ייצגו שביתת נשק בין בית אסטה לברבריני שנטלו צד זה נגד זה במהלך מלחמת קסטרו הראשונה. <ref>Penny cyclopaedia of the Society for the diffusion of useful knowledge, Volume 3 (C. Knight, 1835)</ref> פרנצ'סקו לחם, למעשה, לצד אביו נגד חייליו של טדאו ברבריני.

נולד להם בן אחד, רינלדו ד'אסטה, דוכס מודנה, שהתחתן עם שרלוטה פליציטס מבראונשווייג-לינבורג.

לוקרציה מתה במודנה ב-24 באוגוסט 1699.

== קישורים חיצוניים ==

== הערות שוליים ==

קטגוריה:בית אסטה
קטגוריה:ילידי 1628
קטגוריה:נפטרים ב-1699
נס רוסי

נס רוסי (ברוסית: Русское чудо) הוא סרט קומדיה רוסי משנת 1994, בבימויו של מיכאל קוקשנוב .

== תקציר העלילה ==
הפסיכולוג המפורסם יורי קושמארובסקי צריך לצאת לסיבוב הופעות בארצות הברית, אך הוא אינו יכול להגיע לשם. המנהל מצליח למצוא כפיל של קושמארובסקי. הבעיה היא שלכפיל (סמיון פאראדה) אין מושג מה הוא צריך לעשות על הבמה<ref>https://ntn.ua/ru/products/films/russkoe_chudo</ref>.

==קישורים חיצוניים ==

* 

==הערות שוליים==

קטגוריה:סרטים ברוסית
קטגוריה:סרטי 1994
קטגוריה:סרטי קומדיה
צפון-מערב אירופה

צפון-מערב אירופה
צפון-מערב אירופה הוא אזור משנה, המוגדר באופן רופף באירופה, והוא חופף את צפון ומערב אירופה. ניתן להגדיר את האזור הן גאוגרפית והן אתנוגרפית.

יש זיקה גנטית קרובה מאוד בקרב אוכלוסיות צפון-מערב אירופה.

בצפון-מערב אירופה ישנם בתי זיקוק רבים.

== הגדרות גאוגרפיות ==
מבחינה גאוגרפית, צפון-מערב אירופה מורכב, בדרך כלל, מהממלכה המאוחדת, אירלנד, בלגיה, הולנד, לוקסמבורג, צפון צרפת, צפון גרמניה, דנמרק, נורווגיה, שוודיה ואיסלנד. לעיתים, פינלנד, דרום גרמניה, שווייץ ואוסטריה נחשבות גם כחלק מצפון-מערב אירופה.

דרום צרפת אינה נחשבת בצפון-מערב אירופה, מכיוון שהיא נחשבת, בדרך כלל, מבחינה גאוגרפית ותרבותית, כחלק מאזור הים התיכון או דרום אירופה.

=== אקלים ===
בצפון-מערב אירופה ישנן רוחות מערביות, שמתחזקות מאוד בחורף.

מאז סוף עידן הקרח האחרון, חווה אזור צפון-מערב אירופה שינויי אקלים מהירים ואינטנסיביים יותר מאשר במקומות אחרים. במהלך עידן הקרח האחרון התגלו כמה שינויים מהירים בטמפרטורת פני הים סביב איסלנד.

== הגדרות אתנוגרפיות ==
שפות גרמניות מדוברות באופן נרחב ברוב צפון-מערב אירופה, אם כי קיימות גם שפות אחרות, כולל שפות רומאניות, בצפון צרפת, ולוניה, לוקסמבורג וחלקים מסוימים בשווייץ. שפות קלטיות מדוברות לאורך השוליים המערביים של האי הבריטי ובחלקים מסוימים ב מדוברות שפות אורליות. לאזור יש גם היסטוריה חזקה של פרוטסטנטיות שמבדילה אותו משכנותיו הים תיכוניות, הדרום אירופאיות, המזרח אירופאיות והמדינות הסלאביות.

ההגדרה של צפון-מערב אירופה כמונח כולל לאותן מדינות אירופאיות שאינן נמצאות בדרום אירופה או במזרח אירופה, שימשה אנתרופולוגים, אאוגניקים ונורדיסטים בסוף המאה ה-19 עד אמצע המאה ה-20, שהשתמשו בצפון-מערב אירופה כמונח לאזור אירופה בה התרכזו בני הגזע הנורדי, בניגוד לאזורים המזרחיים והדרומיים של אירופה שהכילו עמים ים-תיכוניים, סלאבים ועמים אחרים שאינם נורדיים. על פי תפיסה זו, כל המדינות והאזורים הגרמאניים כמו צפון צרפת, המכילים באופן היסטורי מספר רב של אנשים ממוצא גאלי, נורמני ופרנקי גרמאני, ייכללו כצפון-מערב אירופה, בין השאר בשל השלטון הנורדי ששלט שם.

==ראו גם==
* דרום-מזרח אירופה

== הערות שוליים ==

קטגוריה:אירופה: אזורים
קטגוריה:הים הצפוני
קטגוריה:צפון אירופה
ורה הקטנה

ורה הקטנה (ברוסית: Маленькая Вера) הוא סרט עלילתי סובייטי משנת 1988, בבימויו של וסילי פיצ'ול . הסרט הפך לאחד מסמלי הפרסטרויקה. זהו הסרט הסובייטי הראשון שבו הוצגו יחסי מין.

הקרנת הבכורה התקיימה במרץ 1988. הסרט הוצג גם במדינות רבות מחוץ לברית המועצות, בהן: אוסטרליה, איטליה, ארגנטינה, ארצות הברית, בלגיה, מזרח ומערב גרמניה, דנמרק, הונגריה, טורקיה, פינלנד, צרפת, דרום קוריאה ושוודיה.

== תקציר העלילה ==

==ראו גם==
* אינטרדבוצ'קה

==קישורים חיצוניים ==

* 

קטגוריה:סרטים ברוסית
קטגוריה:סרטי 1988
קטגוריה:סרטים סובייטיים
שרון עמר

שרון עמר (נולד ב-10 בספטמבר 1976) הוא כדורגלן עבר ישראלי, ששיחק בעמדת הבלם.

==קריירה==
עמר, התחיל את הקריירה שלו במחלקת הנוער של מכבי עירוני אשדוד. ב-25 באוגוסט 1995, עמר ערך את הופעת הבכורה שלו בקבוצה הבוגרת בניצחון 0-1 נגד הפועל קריית שמונה במסגרת גביע הטוטו. ב-17 במאי 1996, עמר הבקיע את שער הבכורה שלו בקבוצה בניצחון 1-2 נגד הפועל חדרה. עמר, שיחק בעירוני שנתיים והיה שותף לעלייה של הקבוצה לליגה הבכירה בסיום עונתו השנייה.

בקיץ , עמר חתם ביריבה העירונית, הפועל, בה שיחק חצי שנה שאחריה חתם בסקציה נס ציונה.

בקיץ , עמר חתם במ.ס. אשדוד שהקומה באותו קיץ. ב-16 באוקטובר 1999, עמר ערך את הופעת הבכורה שלו בליגת העל, בהפסד 2-0 להפועל פתח תקווה. עמר לא הירבה לשחק באשדוד ולכן בינואר הצטרף להפועל באר שבע, במדיה שיחק שנה וחצי. בבאר שבע, רשם עליית ליגה שנייה בקריירה. בקיץ , עמר חזר לאשדוד.

ב-23 ביוני 2002, עמר ערך את הופעת הבכורה שלו בזירה האירופית, בניצחון 0-5 נגד ברנו במסגרת גביע האינטרטוטו.

בהמשך הקריירה, שיחק בהפועל כפר סבא, הפועל אשקלון, עירוני קריית שמונה ולאחר מכן חזר לקדנציה שנייה בהפועל באר שבע, בה סיים את הקריירה.

==קישורים חיצוניים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:אשדוד: כדורגלנים
קטגוריה:כדורגלני מכבי עירוני אשדוד
קטגוריה:כדורגלני הפועל אשדוד
קטגוריה:כדורגלני סקציה נס ציונה
קטגוריה:כדורגלני מועדון ספורט אשדוד
קטגוריה:כדורגלני הפועל באר שבע
קטגוריה:כדורגלני הפועל כפר סבא
קטגוריה:כדורגלני הפועל אשקלון
קטגוריה:כדורגלני עירוני קריית שמונה
קטגוריה:ישראלים שנולדו ב-1976
פיאט פאלס

פיאט פאלס (באנגלית: Fiat Pulse) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי פיאט משנת 2021. היא הוצגה כמכונית ללא שם במאי 2021<ref></ref>, שמה נחשף ביוני 2021<ref></ref>. היא בנויה על פלטפורמה חדשה של פיאט הנקראת "פלטפורמת פיאט MLA" שמבוססת על הפלטפורמה "MP1" של פיאט לרכבי סדאן והאצ'בק. היא מיועדת לברזיל ולעוד כמה מדינות בדרום אמריקה, המכירות יחלו ברבעון האחרון של 2021<ref></ref>. היא משווקת עם שני מנועי בנזין בנפחי 1.0 ליטר טורבו המספק כ-120 כ"ס, 1.3 ליטר טורבו המספק כ-109 כ"ס. המנוע הראשון משווק עם תיבת הילוכים אוטומטית בעלת שישה הילוכים בעוד המנוע השני משווק עם תיבת הילוכים ידנית בעלת חמישה הילוכים או עם תיבת הילוכים רציפה.

== קישורים חיצוניים ==

* 

== הערות שוליים ==

קטגוריה:פיאט
קטגוריה:קרוסאובר
קטגוריה:דגמי מכוניות שהושקו ב-2021
קטגוריה:כלי רכב המורכבים בברזיל
ירון סימסולו

ירון סימסולו (נולד ב-13 במאי 1982) הוא קצין בצה"ל בדרגת אלוף-משנה. שימש מפקד חטיבת שועלי מרום, קצין אג"ם של עוצבת געש, סגן מפקד חטיבת עוז ומפקד גדוד 906.

== ביוגרפיה ==
סימסולו, בנם של ויוי ואברהם. גדל בנצרת עילית. התגייס לצה"ל באוגוסט 2000, והתנדב ליחידת דובדבן. עבר מסלול הכשרה כלוחם, קורס מ"כים חי"ר וקורס קציני חי"ר. בעיצומו של קורס הקצינים החל מבצע חומת מגן בו השתתף כצוער בבה"ד 1. בסיום הקורס שב ליחידת דובדבן ומונה למפקד צוות, והשתתף במבצעים מיוחדים, במהלך הלחימה כנגד הטרור הפלסטיני באינתיפאדה השנייה ביהודה ושומרון. בהמשך שימש כמפקד פלגת מסלול ביחידה. לאחר מכן מונה למפקד פלגת לוחמים ביחידה. בשנת 2008 עבר לחטיבת גבעתי ומונה למפקד פלס"ר גבעתי, והוביל אותה בלחימה בין היתר במהלך מבצע עופרת יצוקה. בתפקיד זה שירת עד שנת 2010. לאחר מכן שימש כמפקד "סדרת קומנדו" בחטיבת גבעתי. בהמשך שימש כסגן מפקד יחידת דובדבן בין השנים 2012–2013. לאחר מכן מונה לקצין אג"ם של חטיבת גבעתי בין השנים 2014–2015, בין היתר בזמן מבצע צוק איתן.

בשנת 2017 הועלה לדרגת סא"ל ומונה לסגן מפקד החטיבה הדרומית ברצועת עזה, ושימש בתפקיד עד שנת 2018. באפריל 2018 מונה למפקד גדוד 906, תפקיד אותו מילא עד 22 באוגוסט 2019. בהמשך שירת כסגן מפקד חטיבת עוז בין השנים 2019–2020. לאחר מכן מונה לקצין אג"ם של עוצבת געש בין השנים 2020–2021. ב-29 ביולי 2021 הועלה לדרגת אל"ם ומונה למפקד חטיבת שועלי מרום ובמקביל למפקד צוות בקורס מפקדי פלוגות ומפקדי גדודים, את תפקידיו מילא עד 28 בספטמבר 2023. ב-6 בנובמבר 2022 הוחלט על מינויו לראש תורת חי"ר וצנחנים במפקדת קחצ"ר.

== חיים אישיים ==
סימסולו נשוי ללירון ואב לשניים.

== קישורים חיצוניים ==

* 
* 
;מאמרים פרי עטו:
* ירון סימסולו ורמי מזרחי, [https://web.archive.org/web/20200222224130if_/http://maarachot.idf.il/PDF/FILES/3/114193.pdf כוחות ומפקדות מאולתרים במלחמות ובמבצעים], מערכות 476, מרץ 2018, עמ' 18–25
* גל פרל פינקל וירון סימסולו, [https://www.idf.il/media/71772/040-047.pdf מבצע "קרנף": מה כדאי לחטיבת הקומנדו ללמוד מרגימנט הריינג'רס של צבא היבשה האמריקני], מערכות 488, יולי 2020, עמ' 40–47

== הערות שוליים ==

קטגוריה:לוחמי יחידת דובדבן
קטגוריה:מפקדי סיירת גבעתי
קטגוריה:מפקדי גדודים בצה"ל
קטגוריה:מפקדי חטיבה 646
קטגוריה:אלופי-משנה בצה"ל
קטגוריה:ישראלים שנולדו ב-1982
אזור הים הצפוני

אזור הים הצפוני מתייחס למדינות אירופה שיש להן גישה ל. שיתוף הפעולה הכלכלי והתרבותי באזור הים הצפוני הוא בעל היסטוריה ארוכה, שראשיתה בוויקינגים ובברית ערי הנזה.

אמנם לא הוקמה ישות רשמית האחראית על האזור, אך מבחינה פוליטית הוא מאוחד באמצעות ארגונים בינלאומיים כמו נציבות הים הצפוני, ותוכניות שיתוף פעולה בינלאומיות כמו תוכנית אזור הים הצפוני של האיחוד האירופי.

== אזור גאוגרפי ==
=== נציבות הים הצפוני ===
נציבות הים הצפוני היא וועדה האחראית על שיתוף פעולה של האזורים לחופי הים הצפוני.<ref name=":0"></ref> נשיא הנציבות הוא קרסטין ברונסטרום.<ref name=":0" />

נציבות הים הצפוני מורכבת מחלק ממחוזות נורווגיה (טרנדלג, מרה ורומסדל, וסטלן, רוגלנד, אגדר, וסטפול וטלמרק וויקן), הולנד, וסטרה ייטלנד וארברו בשוודיה וצפון יוטלנד, מרכז דנמרק ודרום דנמרק בדנמרק. בגרמניה, המדינות החברות בנציבות הים הצפוני הן שלזוויג-הולשטיין, סקסוניה התחתונה וברמן. כל מחוזות החוף של הולנד (חרונינגן, פריסלנד, דרנתה, פלבולנד, צפון הולנד, דרום הולנד וזיילנד), הפרובינציה מערב פלנדריה בבלגיה וכן מחוזות ורשויות במזרח אנגליה (סאות'אנד-און-סי) ובסקוטלנד (אברדין, אברדנשייר, פייף והיילנד) חברים בנציבות הים הצפוני.<ref></ref>

=== תוכנית אזור הים הצפוני ===
אזור הים הצפוני, כהגדרתו בתוכנית המבצעית של האיחוד האירופי שהייתה בין השנים 2007–2013, משתרע על שטח של 664,000 קמ"ר. הוא מורכב מכל נורווגיה ודנמרק, החלקים המזרחיים של בריטניה, חלקים מהאזור הפלמי של בלגיה, האזורים הצפון מערביים של גרמניה, החלקים הצפוניים והמערביים של הולנד והאזור הדרום מערבי של שוודיה. מבחינה גאוגרפית, האזור מחובר באגן הים הגדול של הים הצפוני.

== אוכלוסייה ==
בהתבסס על תוכנית אזור הים הצפוני של השנים 2000–2006, חיים באזור הים הצפוני כ-60 מיליון תושבים (2003). צפיפות האוכלוסין באזור משתנה מאוד, החל מאזורים מאוכלסים בדלילות כמו פינמרק (1.5 תושבים לקמ"ר) בנורווגיה ועד למרכזים עירוניים צפופים כמו העיר המבורג בגרמניה (2,243 תושבים לקמ"ר).

== כלכלה ==
אזור הים הצפוני שייך לחלקים המשגשגים ביותר באיחוד האירופי. הרמה הממוצעת של התמ"ג באזור היה 28,516 אירו לנפש, בשנת 2002. שיעור האבטלה נמוך מממוצע האיחוד האירופי ברוב האזורים. עם זאת, קיימים הבדלים בולטים ביחס לתפקוד הכלכלי ותעסוקה בין האזורים באזור הים הצפוני.

כיום, המבנה הכלכלי של האזורים הגובלים בים הצפוני עובר שינויים ניכרים, כגון כיווץ שוקי העבודה בענף החקלאות והדיג וירידה באזורים המתועשים הישנים.

== הערות שוליים ==

קטגוריה:הים הצפוני
קטגוריה:אירופה: אזורים
במבאסי (שפה)

בַּמְבָּאסִי (שם ילידי: Màwés Aas'è<ref name="Guldemann"></ref>) היא שפה המדוברת באתיופיה במדינת-המחוז בנישנגול-גומאז, מזרחית לבירת המדינה אסוסה, סביב הערים במבאסי ודִידֵסָה. במבאסי משתייכת לקבוצת-שפות מָאוֹ המזרחיות, במשפחת-השפות מאו, תחת משפחת-השפות האומוטיות, במשפחת-העל האפרו-אסיאתית. שמות חלופיים לשפה הם: במבאשי, סיגּוֹיוֹ, אָמָאם, פָֿאדירוֹ, שפת מָאוֹ הצפונית, דידֵסָה וקֵרֵה.

אין מידע עדכני על מספר דוברי במבאסי, מכיוון שמפקד האוכלוסין של 2007 קיבץ את כל שפות מאו יחד, למרות דמיון קטן באוצר המילים ביניהן. במרשם אוכלוסין זה נרשמו 33,683 דוברים ילידים של "שפת מַאוֹגְנָה", אך למעשה כללו דוברים של השפות במבאסי, הוזו וסזה.<ref>[http://www.csa.gov.et/images/documents/pdf_files/regional/CountryLevel.pdf Ethiopia 2007 Census]</ref>

== קווי דמיון ==
יש לבמבאסי 31% דמיון לקסיקלי עם שפות אומוטיות אחרות.

== פונולוגיה ==
=== תנועה ===
בבַמבאסי יש 5 תנועות: /a, e, i, o, u/, אך כיוון שאורך התנועה הוא תכונית מבחינה, לכל תנועה קצרה יש מקבילה ארוכה.
{| class="wikitable"
!
!קדמיות
!מרכזיות
!אחוריות
|- style="text-align:center;"
!סגורות
|, 
|
|, 
|- style="text-align:center;"
!אמצעיות
|, 
|
| 
|- style="text-align:center;"
!פתוחות
|
|, 
|
|}

=== עיצורים ===
{| class="wikitable" style="text-align:center"
|+
! colspan="2" rowspan="2" |
! colspan="2" | דו-שפתיים
! colspan="2" | מכתשיים
! rowspan="2" | בתר-מכתשיים
! colspan="2" | וילוניים
! rowspan="2" | סדקיים
|-
! <small>רגילים</small>
! <small>מסודקים</small>
! <small>רגילים</small>
! <small>מסודקים</small>
! <small>רגילים</small>
! <small>מסודקים</small>
|-
! rowspan="2" | סותמים
! <small>אטומים</small>
| p
| pʼ
| t
| tʼ
|
| k
| kʼ
|
|-
! <small>קוליים</small>
| b
|
| d
|
|
| g
|
|
|-
! colspan="2" |מחוככים
|
|
|
| t͡sʼ
| (t͡ʃ)
|
|
|
|-
! rowspan="2" | חוככים
! <small>אטומים</small>
|
|
| s
|
| ʃ
|
|
| h
|-
! <small>קוליים</small>
|
|
| z
|
|
|
|
|
|-
! colspan="2" | אפיים
| m
|
| n
|
|
| ŋ
|
|
|-
! colspan="2" | מקורבים
|
|
| l
|
| j
| w
|
|
|-
! colspan="2" | מקישים
|
|
| ɾ
|
|
|
|
|
|}

== לקריאה נוספת ==
* Ahland, Michael. 2009. [http://journals.dartmouth.edu/cgi-bin/WebObjects/Journals.woa/1/xmlpage/1/article/332 "Aspects of Northern Mao (Bambassi-Diddesa) phonology."]Linguistic Discovery 7: 1-42.
* Alemayehu Dumessa. 2007. Word Formation in Diddessa Mao. Addis Ababa University, MA thesis. [http://etd.aau.edu.et/bitstream/handle/123456789/7298/Alemayehu%20Dumessa.pdf?sequence=1&isAllowed=y גישה מקוונת]
* Wedekind, Charlotte, Klaus Wedekind and Ralph Siebert. 2002. [http://www.sil.org/silesr/abstract.asp?ref=2002-056 "Third S.L.L.E. survey on languages of the Begi/Asosa area."], SIL Electronic Survey Reports 2002-056

== הערות שוליים ==

קטגוריה:אתיופיה: שפות
קטגוריה:שפות אומוטיות
הרוזנת דה מונסורו (סדרת טלוויזיה)

הרוזנת דה מונסורו (ברוסית: Графиня де Монсоро) היא סדרת טלוויזיה בדיונית רוסית ב-26 פרקים, גרסת מסך של הרומן מאת אלכסנדר דיומא האב "הרוזנת דה מונסורו" .

הסדרה צולמה מ-1994 עד 1996. בשנת 1997 הושלמה העבודה על התמונה (דיבוב ועריכה). הקרנת הבכורה התקיימה ב-5 בינואר 1998. סדרה זו היא סדרת המשך לסדרת הטלוויזיה "המלכה מרגו" ושתי הסדרות צולמו במקביל.

== עלילה ==
הסרט מגולל את סיפור אהבתם של דיאנה היפהפייה והגרף דה בוסי על רקע אירועים היסטוריים בצרפת בעידן מלחמות הדת בין הקתולים וההוגנוטים.

בראש ההוגנוטים עומד אנרי מנווארה. בראש הקתולים מובילה המשפחה הלוחמנית של בית גיז. המלך אנרי השלישי, חובב יוקרה ובידור מפונק, אינו מסוגל לשלוט במדינה. הוא הקיף את עצמו במועדפים ("מיניונים") , עליהם הוא מבזבז את האוצר.

המלך מסוקרן מאחיו הצעיר, פרנסואה, דוכס אנז'ו, שחולם לקחת את כס המלוכה, כיוון שלאנרי אין ילדים. עימותים מתמידים מתקיימים בין האצילים של אנרי לבין הקרובים לאנג'ו, שעליהם נמנה גם הגרף דה בוסי. גיזה חולמת גם על כתר צרפת, טווה מזימה להפיל את אנרי ולשלוח אותו בכוח למנזר. רק בזכות ליצן-החצר הנאמן שיקו – אציל גסקוני שנעלב על ידי אחד הגייזים – מצליח אנרי, המלך הצרפתי האחרון מבית ולואה, לשמר בינתיים את חייו, את חירותו ואת כס המלכות<ref></ref>.

==קישורים חיצוניים ==

==הערות שוליים==

קטגוריה:סרטים ברוסית
קטגוריה:סרטי 1997
קוממוטו

קוממוטו (ביפנית: 熊本) היא עיר במרכז האי קיושו ביפן ובירת המחוז הקרוי על שמה. העיר שוכנת כ-93 ק"מ דרום-מזרחית לעיר פוקואוקה. נכון ל-1 באוגוסט 2021 התגוררו בעיר כ-738 אלף תושבים, כשהצפיפות בה הייתה 1,891 נפש לקילומטר רבוע, על שטח של 390.92 קילומטרים רבועים. בקוממוטו רבתי (熊 本 都市 圏) הייתה אוכלוסייה של כ-1.461 מיליון תושבים, לפי מפקד האוכלוסין של שנת 2000. נכון לשנת 2010, אזור התעסוקה במטרופולין בקוממוטו הוא בעל תוצר של 39.8 מיליארד דולר. העיר אינה נחשבת לחלק ממטרופולין פוקואוקה-קיטקיושו אף על פי שהיא גובלת בהן. החל מתאריך 1 באפריל 2012 מוקנה לקוממוטו מעמד רשמי של עיר (דבר המצריך אוכלוסייה של לפחות חצי מיליון תושבים).

==ערים תאומות==
*
*
*
*
*
*
*

==קישורים חיצוניים==

* 

* 

קטגוריה:יפן: ערים
קטגוריה:יישובים שהוקמו ב-1889
ולדימיר חוטיננקו

ולדימיר איוואנוביץ' חוטיננקו (נולד ב -20 בינואר 1952 בסלבגורוד, אלטאי, ברית המועצות) הוא שחקן ובמאי קולנוע סובייטי-רוסי.

== ביוגרפיה ==
נולד במחוז אלטאי, רוסיה לאיוואן אפנאסייביץ' ולוולנטינה ואסילייבנה חוטיננקו. אביו היה אוקראיני, אמו הגיעה מהקוזאקים של דון.<ref>[http://www.vesti.ru/doc.html?id=1375908&tid=105474 אוקראינה, קרים, רוסיה: אמני תרבות מגינים על עמדתם]. דיווח באתר וסטי, 14.03.2014</ref> בשנת 1976 קיבל את התואר שלו מהמכון לאדריכלות של סברדלובסק (כיום יקטרינבורג). לאחר שירותו הצבאי הוא שימש בשנים 1978 עד 1982, כעוזר למעצב בסטודיו לקולנוע בעיר סברדלובסק. היה עוזר במאי לסרטו של ניקיטה מיכלקוב, "כמה ימים בחייו של א.א. אובלומוב". הוא שיתף פעולה בסרטים אחרים של מיכאלקוב במוסקבה, כמו "חמש לילות" (Пять вечеров) משנת 1979 ו"יחסי משפחה" משנת 1981. לאחר מכן הוא היה מנהל מכון גרסימוב לקולנוע במוסקבה. סרטו שדרות סטרסטנוי משנת 1999 השתתף בפסטיבל הקולנוע הבינלאומי ה-21 במוסקבה שם זכה בהכרה מיוחדת.<ref></ref>

הוא הצטיין בביום סרטים היסטוריים ותיאר במיוחד את ההיסטוריה של רוסיה ונחשב לבמאי מוערך, כך למשל זכה בנשר הזהב בשנת 2004 על סרטו 72 מטרים, שהושפע מאירועי טביעת הצוללת הרוסית קורסק.<ref></ref>

במרץ 2014 הוא חתם על מכתב תמיכה במדיניותו של ולדימיר פוטין בנוגע לסיפוח הרוסי של קרים והמלחמה במזרח אוקראינה.<ref>[http://m.glavcom.ua/news/170894-rossijskie-artisty-podderzhali-agressiju-putina-protiv-ukrainy-spisok.html Russian artists supported Putin's aggression against Ukraine (LIST)], Glavkom (11.03.2014)</ref>

== פילמוגרפיה ==
משחק:
* 1981 - יחסי משפחה
* 1982 - מאחז קוזאקי
* 1988 - הסולן
* 1994 - מטוס טס ברוסיה
* 2005 - מותה של האימפריה (סדרת טלוויזיה).

בימוי:
* 1984 - לבד ולא חמוש
* 1987 - מראה לגיבור
* 1990 - הנחיל
* 1992 - קומדיה פטריוטית
* 1993 - מקארוב
* 1995 - מוסלמי
* 1999 - שדרות סטרסטנוי (מפיק)
* 2002 - בצד ההוא של הזאבים
* 2003 - את החקירה מנהלים קצינים 23: שופט שלישי
* 2004 - 72 מטרים
* 2004 - מותה של האימפריה (תסריטאי)
* 2007 - 1612
* 2009 - הכומר
* 2011 - דוסטויבסקי (סדרת טלוויזיה)
* 2014 - שדים
* 2019 - שד המהפכה.

== קישורים חיצוניים ==

== הערות שוליים ==

קטגוריה:רוסים ממוצא אוקראיני
קטגוריה:במאי קולנוע סובייטים
קטגוריה:במאי קולנוע רוסים
קטגוריה:שחקני קולנוע וטלוויזיה סובייטים
קטגוריה:שחקני קולנוע וטלוויזיה רוסים
קטגוריה:רוסים שנולדו ב-1952
קטגוריה:סובייטים שנולדו ב-1952
יפה ללב

יפה ללב הוא שמה של סדרת ספרי הלכה משפיעה שחיבר רבי רחמים נסים יצחק פאלאג'י. הסדרה כוללת תשעה כרכים ועוסקת בנושאים המקיפים את כל חלקי השולחן ערוך. הספר נקרא בשם זה משום שהוא ראשי תיבות של שם המחבר - יצחק פאלאג'י הי"ו<ref>ראשי תיבות של ה׳ יחיהו וישמרהו</ref>, ומחווה לספריהם של אביו ושל סבא רבא שלו - לב חיים וחקרי לב. הספר יצא במהדורות רבות וזכה להשפעה עצומה בפסיקת ההלכה, בין היתר בספר כף החיים, ובספריו של רבי עובדיה יוסף.

== חלקי הספר ומבניהם ==
הספר נדפס בתשעה חלקים שונים שהם מעין קונטריסים המשלימים זה את זה:
* חלק א (אזמיר תרל"ב; דפוס ן' ציון בנימין רודיטי) עוסק בענייני אורח חיים עד סימן רמ"א בשולחן ערוך וכולל רג דפים. בסוף הספר ישנן השמטות בשם "יושר לבב" וכן מפתח הנקרא מפתח של לב לפי סדר הא'-ב', מפתח חידושי דינים על סדר הש"ע והשמטות "יושר לבב" נוספות.
* חלק ב (אזמיר תרל"ו; דפוס אהרן יאושע די שיגורה) עוסק בענייני אורח חיים, מסימן א' ועד סימן תרצ"ז. באמצע הספר<ref>דף ץ עמוד א'</ref> נדפס "קונטרס אחרון", גם הוא על חלק אורח חיים, ובסופו השמטות לקונטרס. בסוף הספר קיים מפתח על סדר הא'-ב' הנקרא "יפה מראה", ולאחריו<ref>דף קכז עמוד א'</ref> השמטות נוספות.
* חלק ג (אזמיר תר"ם; דפוס ן' ציון בנימין רודיטי) על סדר הש"ע בחלק אורח חיים ויורה דעה ובסופו קונטרס אחרון על או"ח ויו"ד והשמטות ותיקונים לספריו אבות הראש ונפש היפה, דרוש לנישואין<ref>דף קלה עמוד א</ref>, לבר מצווה<ref>דף קמ"א עמוד א'</ref>, והשמטות ותיקונים לספר. בסוף הספר נדפסה תשובה של הרב לטריפולי, שנשלחה לרבי יעקב רקח<ref>דף קן עמוד א'</ref>, מפתחות הקרויים "ערכתי נר יפה" על סדר הא'-ב' ולאחריהם השמטות ותיקונים נוספים.
* חלק ד (אזמיר תרמ"ב; דפוס אברהם פונטרימולי ויעקב פולי) עוסק בחלקים אבן העזר וחשן משפט בש"ע. באמצעו<ref>דף מב עמוד ב</ref> קונטרס אחרון על אבן העזר ובסופו<ref>דף סט עמוד ב'</ref> השמטות ותיקונים.
* חלק ה (אזמיר תרמ"ד; דפוס חיים אברהם דש"ן) על חלקים אורח חיים ויורה דעה והשמטות ותיקונים גם לחידושים על אבן העזר.
* חלק ו (אזמיר תרמ"ט; דפוס חיים אברהם די שיגורה) על חלקים אורח חיים ואבן העזר
* חלק ז (אזמיר תרנ"ג; דפוס חיים אברהם דש"ן) על ארבעת חלקי השולחן ערוך.
* חלק ח (אזמיר תרנ"ו; דפוס מרדכי די יצחק בארקי) על אורח חיים אבן העזר וחשן משפט. עם הספר נכרך גם חיבור יפה לעיניים על אגדות התלמוד.
* חלק ט (אזמיר תרס"ו;דפוס חיים אברהם די שיגורה) על כל חלקי השולחן ערוך, וכן דרושים להספד, לשבת הלבשה, לשבת תשובה, לשבת הגדול, לשבת זכור ובסופו חיבור על התורה עד סוף ספר שמות.
* השמטות לסדרה נדפסו בסוף ספר פדה את אברהם (אזמיר תרנ"ד) לאחיו של רבי יצחק, הרב אברהם פאלאג׳י.
בשנת התשע"זיצא הספר על ידי הוצאת מכון הכתר במהדורה מוערת לאחר שאוחדו כל החלקים וסודרו על פי סדר השולחן ערוך.

== קישורים חיצוניים ==
* 
* 
* 
* 
* 
* 
* 
* 
* 
* 
* [https://search.rsl.ru/en/search#q=יפה%20ללב גישה מקוונת לספר יפה ללב] באתר הספרייה הממלכתית הרוסית

== הערות שוליים ==

קטגוריה:ספר
קטגוריה:ספרי הלכה: אחרונים
קטגוריה:ספרי 1781
המרד (סדרת טלוויזיה)

"המרד" (ברוסית: Мятеж) הוא סדרת טלוויזיה רוסית, בבימויו של סרגיי פיקלוב עבור ערוץ הטלוויזיה Dom Kino מרשת 1tv.ru. פרק הבכורה שודר ב-18 במאי 2020, כשהעונה הראשונה הורכבה משמונה פרקים. הסדרה מתרחשת בשנים 1914 עד 1921. העלילה מבוססת על גורלה של ליזה ז'וראבליובה (בגילומה של ליובוב אקסיונובה), אותה מאשים השירות החשאי הסובייטי בארגון מרד יארוסלב בשנת 1918<ref></ref>.
== עלילה ==
בשנת 1921 נעצרת ליזה ז'וראבליובה, על ידי אנשי השירות החשאי הסובייטי, הצ'קה, שהואשמה בארגון התקוממות ביארוסלבל<ref></ref>. החוקר וורונוב (בגילומו של איוואן דוברונראבוב) משתמש באהבת האם לאיוואן הקטן (ארטמי פדאלקה) כדי להשיג ווידוי מליזה. היא מספרת את סיפור אהבתה במהלך אירועי התקופות הסוערות ברוסיה של ימי מלחמת העולם הראשונה ומלחמת האזרחים.<ref name="автоссылка1"></ref>

== הפקה ==
הצילומים התקיימו בשנת 2016 בערים מוסקבה, קוסטרומה, יארוסלבל, כשחלק מהפרקים צולמו בתוך מוזיאונים.

== שחקנים ודמויות ==

== קישורים חיצוניים ==

* [https://kinofilmpro.ru/myatezh-20.html המרד] באתר kinofilmpro.ru
* [https://www.kp.ru/putevoditel/serialy/myatezh-1-sezon/ המרד (2018)], באתר קומסומולסקאיה פראבדה

== הערות שוליים ==

קטגוריה:סרטי מלחמת האזרחים הרוסית
קטגוריה:האימפריה הרוסית בתרבות
קטגוריה:סדרות טלוויזיה רוסיות
קטגוריה:סדרות דרמה היסטוריות רוסיות
קטגוריה:ערוץ 1 הרוסי: תוכניות וסדרות
טיפלתי פתרונות

משרדי חברת "טיפלתי פתרונות" בקיבוץ גליל ים
טיפלתי פתרונות בע"מ, המוכרת במותג Tipalti, היא חברת תוכנה ושירותי מחשוב ישראלית העוסקת באוטומצייה של תהליכים במחלקת הכספים ומתן כלים מתקדמים למנהל הכספים (CFO) בארגון. 

החברה נוסדה בנובמבר 2010 על ידי אורן זאב, המשמש כיו"ר החברה ואחד המשקיעים בה (באמצעות קרן זאב ונצ'רס), וחן עמית, המשמש כמנכ"ל החברה.<ref></ref> החברה עוסקת באוטומציה של תהליכי התשלומים של ארגון: קליטת החשבוניות המוגשות לארגון על ידי ספקיו (שלעיתים פרוסים על פני מדינות רבות, עם כללי רגולציה שונים) וניתובן, לפי כללים שמגדיר המשתמש, לגורמים בארגון שתפקידם לאשר חשבוניות אלה (למשל בדיקת התאמה של החשבונית להוראות רכש), והעברתן למערכת המידע הפיננסית של הארגון לשם תשלומן. 

לחברה () רישיון להעברת כספים בכל אחת ממדינות ארצות הברית שבהן נדרש רישיון כזה, ובכללן קליפורניה, ניו יורק וטקסס. 

באוקטובר 2014 הודיעה החברה שהיא מעבירה תשלומים לכ-300 אלף מקבלי תשלום בשנה. באוגוסט 2018 הודיעה החברה שהיא מעבירה תשלומים ליותר משלושה מיליון מקבלי תשלום בשנה, בסכום כולל של יותר מחמישה מיליארד דולר בשנה. בפברואר 2020 הודיעה החברה שעברה את הרף של העברת תשלומים בסכום כולל של יותר מעשרה מיליארד דולר בשנה, למען יותר מ-900 לקוחות. בפברואר 2021 הודיעה החברה שעברה את הרף של העברת תשלומים בסכום כולל של יותר מ-17 מיליארד דולר בשנה. ביולי 2021 הודיעה החברה שעברה את הרף של העברת תשלומים בסכום כולל של יותר מ-23 מיליארד דולר בשנה.

באפריל 2021 רכשה החברה את חברת ההזנק הישראלית Approve, העוסקת בניהול תהליכי רכש, תמורת 40 מיליון דולר. רכישה זו איפשרה לחברה להרחיב את שירותיה, משלב הטיפול בחשבונית גם לשלב שקדם לו, של הוצאת הוראת הרכש.

המשרד הראשי של החברה שוכן בסן מטאו שבקליפורניה. מרכז הפיתוח של החברה שוכן בבניין משרדים בשכונת נאות אפקה בתל אביב. בנוסף לחברה משרדים בפאלו אלטו שבקליפורניה.<ref></ref>

===גיוס הון===
בספטמבר 2016 יצאה החברה בגיוס כספים מוסדי ראשון, וגייסה 14 מיליון דולר בהובלת דובי פרנסס. 

בפברואר 2018 גייסה החברה 30 מיליון דולר. 

בספטמבר 2019 גייסה החברה 76 מיליון דולר. 

באוקטובר 2020 גייסה החברה 150 מיליון דולר, לפי שווי של יותר משני מיליארד דולר, ובכך הפכה לחד-קרן.

בדצמבר 2021 גייסה החברה 270 מיליון דולר, לפי שווי של 8.3 מיליארד דולר.

==קישורים חיצוניים==
* 

* 
<div class="mw-content-ltr">
* Peter Cohan, [https://www.forbes.com/sites/petercohan/2012/10/02/tipalti-simplifies-global-payment-complexity/?sh=237f93c62800 Tipalti Simplifies Global Payment Complexity], Forbes, October 2, 2012
* Leena Rao, [https://techcrunch.com/2013/12/11/tipalti-streamlines-mass-global-payments-for-ad-networks-publishers-affiliates-and-more/ Tipalti Streamlines Mass, Global Payments For Ad Networks, Publishers, Affiliates And More], TechCrunch, December 11, 2013
</div>
==הערות שוליים==

קטגוריה:חברות תוכנה ישראליות
קטגוריה:חברות חד קרן ישראליות
קטגוריה:חברות פינטק ישראליות
קטגוריה:ישראל: חברות שהוקמו ב-2010
קטגוריה:גליל ים: חברות
מרכז קרילוב הממלכתי למחקר מדעי

מרכז קרילוב הממלכתי למחקר מדעי (Крыловский государственный научный центр) הוא מפעל פדרלי ממשלתי רוסי, המהווה מכון מחקר העוסק במחקר ימי יסודי לבניית ספינות ופעילויות נלוות, כמו פיתוח אמצעי לחימה ימיים.<ref>[http://krylov-center.ru/rus/about-the-center/our-mission/index.php Официальный сайт]</ref>

הוא ממוקם בסנקט פטרבורג ונוסד בשנת 1894. מאז 1944 הוא נקרא על שמו של האקדמאי אלכסיי קרילוב. מאז אמצע שנות ה-50 של המאה ה-20, שוכן בבית בפינת שדרות סובורוב ורחוב קרסנאיה קוניצה.<ref>Чепель А. Академия на Советском проспекте // Санкт-Петербургские ведомости. — 2019. — 18 окт.</ref>

המרכז כולל את:
* מכון המחקר המרכזי להנדסת חשמל וטכנולוגיה ימית.<ref>[http://www.niiset.ru/ Филиал «Центральный научно-исследовательский институт судовой электротехники и технологии»]</ref>
* מכון המחקר לתקינה והסמכה.<ref>[http://krylov-centre.ru/activities/standardization-and-certification/ Научно-исследовательский институт стандартизации и сертификации «ЛОТ»]</ref>

בשנת 2008 כללה ממשלת הפדרציה הרוסית את המרכז ברשימת הארגונים האסטרטגיים של רוסיה.

מרכז המחקר בונה מתחם מחקר ייחודי הכולל אגף ימי אוניברסלי לחקר ספינות, ציוד ימי ואוניות בתנאי גלי רוח קשים.<ref>[http://www.moderniz.ru/news/novyj_bassejn_postrojat_za_3_goda/2012-08-30-1895 Новый бассейн построят за 3 года]</ref><ref>[http://www.kommersant.ru/doc/2006702 Коммерсант]</ref><ref>[http://karpovka.net/2013/04/23/109448/ Карповка]</ref><ref></ref> בתוך המתחם ממוקמת הבריכה של מרכז קרילוב שהיא הבריכה הארוכה בעולם: אורכה 1,322 מטר.

==קישורים חיצוניים==

* 

==הערות שוליים==

קטגוריה:סנקט פטרבורג: חברות
קטגוריה:1894
קטגוריה:מכוני מחקר אירופיים
קטגוריה:מכוני מחקר רוסיים
גיל פנחס

גיל פנחס (נולד ב-11 בפברואר 1980) הוא קצין צה"ל בדרגת תת-אלוף, המכהן כיועץ הכספי לרמטכ"ל, ראש אגף התקציבים במשרד הביטחון וראש המערך הכלכלי בצה"ל מאז יולי 2021.

במסגרת תפקידו כיועץ הכספי לרמטכ"ל הוא חבר בפורום המטה הכללי של צה"ל.

== ביוגרפיה ==
פנחס נולד בישראל וגדל בטבריה.

בתום לימודי תואר ראשון בכלכלה וניהול באוניברסיטת חיפה במסגרת מסלול העתודה האקדמאית, התגייס לצה"ל בשנת 2002 והחל את שירותו כקצין במחלקה הכלכלית באגף הטכנולוגיה והלוגיסטיקה.

פנחס מילא במהלך שירותו מגוון תפקידים במערך הכלכלי בצה"ל.

בשנת 2014 מונה לראש ענף מאקרו כלכלה ומחקר ביחידת היועץ הכספי לרמטכ"ל ואגף התקציבים במשרד הביטחון. בשנת 2017 מונה לראש מחלקת התכנון ביחידת היועץ הכספי לרמטכ"ל ואגף התקציבים במשרד הביטחון.

במסגרת תפקידו כראש מחלקת התכנון ביחידת היועץ הכספי לרמטכ"ל ואגף התקציבים במשרד הביטחון, פנחס עסק רבות בקידום מהלכי התייעלות בצה"ל. בתוך כך, הוציא לפועל את תוכנית "עד הקצה" בשנת 2018, שמטרתה ליצור קשר ישיר ובלתי אמצעי בין המטה הכללי ליחידות הקצה באמצעות השתלבותו של צוות כלכלי למשך מספר ימים בעשייה השוטפת ביחידות השונות. מדובר במפגש המאפשר יישום אפקטיבי ומהיר לרעיונות להתייעלות העולים מהקצינים והחיילים בשטח, תוך מתן הלוואות התייעלות לרעיונות בעלי הפוטנציאל לחסכון כלכלי, לצד מיפוי והבנת צורכי היחידות והצפתם לדרג הבכיר בצה"ל.

כמו כן, בתקופה זו, צה"ל עמד ביעד ההתייעלות שסוכם למול משרד האוצר במסגרת הסיכום התקציבי שנחתם בשנת 2015 (הסכם כחלון - יעלון) על סך 9.19 מיליארד ש"ח. בנוסף, משרד הביטחון קידם בהובלתו חתימה מול משרד האוצר על הסכם התייעלות אנרגטית בהיקף של 300 מיליוני ש"ח, במסגרתו קודמו מהלכי התייעלות משמעותיים ובהם הקמת מתקנים הממירים את אנרגיית השמש לייצור חשמל ומערכות לחיסכון במים ואנרגיה.

בנוסף, עסק רבות בעידוד חדשנות בצה"ל, לרבות הובלת תחום מסחור הידע בצה"ל.

ביולי 2021 החליט שר הביטחון בני גנץ על מינויו של פנחס ליועץ הכספי לרמטכ"ל ולראש אגף התקציבים במשרד הביטחון, ובסוף חודש זה הועלה פנחס לדרגת תת-אלוף, נכנס לתפקידו והחליף את תא"ל אריאלה קנול-לזרוביץ'.

במסגרת תפקידו כיועץ הכספי לרמטכ"ל וראש אגף התקציבים במשרד הביטחון, פנחס משמש כיועץ מקצועי לרמטכ"ל ולמטה הכללי בתחומי התקציב, השכר, הכלכלה, ההתקשרויות וההתייעלות. ומשמש כסמכות מקצועית עליונה בתחומים אלה. בנוסף, הוא נושא באחריות הכוללת לניהול תקציב הביטחון ויישום חוק יסודות התקציב במשרד הביטחון ובצה"ל.

== השכלה וחיים אישיים ==
פנחס בעל תואר דוקטור במסגרת תואר שלישי באסטרטגיה וניהול מטעם אוניברסיטת תל אביב בהנחיית פרופסור אשר טישלר. נושא עבודת הדוקטורט שלו היא "האם ישראל צריכה להפריט את התעשייה הביטחונית שלה?". בנוסף הוא בעל תואר שני במנהל עסקים מטעם הטכניון ובעל תואר ראשון בכלכלה ומנהל עסקים מטעם אוניברסיטת חיפה.

פנחס נשוי ואב לבת, מתגורר בתל אביב.

==קישורים חיצוניים==

== הערות שוליים ==

קטגוריה:יועצים כספיים לרמטכ"ל
קטגוריה:יועצים כלכליים ישראלים
קטגוריה:חברי המטה הכללי של צה"ל
קטגוריה:חברי המטה הכללי של צה"ל במלחמת חרבות ברזל
קטגוריה:תתי-אלופים בצה"ל
קטגוריה:בוגרי העתודה האקדמית
קטגוריה:בוגרי אוניברסיטת חיפה
קטגוריה:בעלי תואר דוקטור מאוניברסיטת תל אביב
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1980
קרחון קוסקו

קרחון קוסקו (באנגלית: Kosco Glacier) הוא קרחון ברכס הרי בוש שבהרי המלכה מוד, באזור חוף דופק של שטח חסות רוס, שבאנטארקטיקה.

אורכו של הקרחון 37 קילומטרים.

מוצאו של הקרחון באזור רמת אנדרסון שבהרי בוש; והוא זורם לכיוון צפון, ונשפך אל מדף הקרח רוס, בין פורטל וילסון והר ספיד.

== היסטוריה ==
=== גילוי ומיפוי הקרחון ===

הקרחון התגלה בטיסה C, שנערכה בין ה-29 בפברואר לבין ה-1 במרץ 1940 מטעם השירות האנטארקטי של ארצות הברית, אשר חקר את אנטארקטיקה בין השנים 1939–1941.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של קפטן ג'ורג' פ. קוסקו (George F. Kosco), מצי ארצות הברית, שהיה המדען הראשי מטעם צי ארצות הברית במהלך מבצע קפיצה לגובה, אשר במסגרתו נחקרה אנטארקטיקה בעונת המחקר (הקיץ האנטארקטי) 1946–1947.

== לקריאה נוספת ==

<div class="mw-content-ltr">• Edmund Stump, [https://books.google.co.il/books?id=tS-GueGKj68C&pg=PA280&lpg=PA280&dq=%22Kosco+Glacier%22&source=bl&ots=5dDzdDfWIE&sig=ACfU3U0oOaWDzyGTspjztSKfHcAxFsyL8A&hl=en&sa=X&ved=2ahUKEwiGn9Xks6TyAhUJohQKHQPpD3U4FBDoAXoECAsQAw#v=onepage&q=%22Kosco%20Glacier%22&f=false The Ross Orogen of the Transantarctic Mountains], PP 193</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8169 קרחון קוסקו] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21013 קרחון קוסקו] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=7766&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קוסקו] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קוסקו
Lose You Too

"Lose You Too" הוא סינגל של הזמרת-יוצרת השוודית שיי מרטין. הסינגל שנכתב על ידי פרדריק האגשטאם, היילי אייטן, אנטון גורנסון ואליאס נאסלין, והופק על ידי פרדי אלכסנדר, יצא ב-27 ביולי 2018. נכון ליולי 2021, הסינגל הושמע למעלה מ-38 מיליון פעמים בספוטיפיי.

גרסת רמיקס של סברו יצאה ב-9 בנובמבר 2018.

== וידאו קליפ ==
הווידאו קליפ של הסינגל, בבימויו של המפו הלסטרום, הועלה לערוץ היוטיוב של הזמרת ב-29 ביולי 2018. נכון ליולי 2021, הווידאו קליפ נצפה למעלה מ-5 מיליון פעמים ביוטיוב.

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירים באנגלית
קטגוריה:בלדות פופ
ריק קרופורד

ריק קרופורד (; נולד ב-22 בינואר 1966) הוא פוליטיקאי אמריקאי, המכהן כחבר בבית הנבחרים של ארצות הברית מטעם מחוז הקונגרס הראשון של מדינת ארקנסו. טרם היבחרותו לקונגרס האמריקני, עבד קרופורד בתחום העסקים ורדיו.

== ביוגרפיה ==
קרופורד נולד בבסיס חיל האוויר האמריקני הומסטד שבפלורידה, לרות אן ודוני ג'יי. את לימודיו סיים בתיכון אלווירן בעיירה הדסון שבניו המפשייר, ובעדן, התגייס לצבא ארצות הבריתכטכנאי חבלה וסילוק פצצות במחלקה ה-56 בפנסילבניה. לאחר ארבע שנות שירות, עזב את הצבא בדרגת סמל. קרופורד קיבל תואר ראשון בחקלאות ובכלכלה מאוניברסיטת המדינה של ארקנסו, ואחר כך הצטרף לרודיאו של מחוזו. אולם בעקבות פציעה ברגלו, נאלץ קרופורד לפרוש מהקריירה שלו כקאובוי. בשנת 1994 הוציא קרופורד לאור את אלבום הבכורה שלו, Crackin' Out, שהוקלט באולפני האג בקירביוויל. האלבום לא זכה להצלחה, וקרופורד נאלץ לעזוב את תחום המוזיקה. במרוצת השנים הפעיל קרופורד רשת קמעונאות בתחום החקלאות, שמנתה בשיאה 39 סניפים ברחבי ארקנסו, מיזורי, טנסי, מיסיסיפי וקנטקי.

בשנת 2010, לאחר שהנציג הדמוקרטי רוברט מריון ברי פרש, החליט קרופורד להתמודד על מחוז הקונגרס הראשון של ארקנסו, במטרה להיכנס אל בית הנבחרים האמריקני. הוא ניצח בבחירות המוקדמות של המפלגה הרפובליקנית, ברוב של 72 אחוזים על יריבו אסא האצ'ינסון. בבחירות הכלליות ניצח קרופורד את צ'אד קיסי ברוב של 52 אחוזים, ונבחר לייצג את מדינתו בבית הנבחרים. באותה שנה חתם קרופורד על האמנה של הארגון אמריקאים למען שגשוג, המתחייבת להסתייג לכל חקיקה בנושא התחממות עולמית. ב-5 בינואר 2011 הושבע לתפקיד, והחל לכהן כחבר בבית הנבחרים. קרופורד הצליח להיבחר שוב מטעם מחוז הקונגרס שלו כחמש פעמים נוספות. במרוצת כהונתו, הצביע בעד ביטול חוק הגנת החולה וטיפול בר השגה, והפסקת מימון מערכות הבחירות המקדימות של המפלגות על ידי משלמי המיסים. קרופורד תמך בצו הנשיאותי 13769 של נשיא ארצות הברית דונלד טראמפ, שמנע את כניסתן של אזרחים מוסלמים מאיראן, עיראק, סוריה, תימן, לוב, סודאן וסומליה. בשנת 2019 איים ג'יימס פאוול ברצח על קרופורד. פאוול נשלח למאסר במשך 6 שנים, וקיבל קנס של 10,000 דולרים.

== קישורים חיצוניים ==

* 

* 

== הערות שוליים ==

קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מארקנסו
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת המדינה של ארקנסו
קטגוריה:אמריקאים שנולדו ב-1966
מאיר לייפר

רבי מאיר לייפר (1881, אדר תרמ"א - 9 באפריל 1941, י"ב בניסן תש"א) היה אדמו"ר משושלת נדבורנה בקליבלנד.

==ביוגרפיה==
נולד באדר תרמ"א (1881) בהונגריה, לרבי ישכר בער מסאטמר ולטויבא רחל ונקרא על שם דודו רבי מאיר מפרמישלאן. כשהיה בן שנה נפטרה אמו, ואביו נישא בזיווג שני לאחייניתה, דבורה, שהייתה צעירה לימים ולא יכלה לגדל אותו ומשום כך נמסר לתקופה לאומנה אצל ידידי המשפחה.

נישא לאסתר רייזל, בת רבי יצחק מאלעסק - סטניסלאב (נכדו של רבי שלום מבעלזא), ולאחר נישואיו גר בבוטשאטש, גליציה. לאחר מכן עבר להאלמין (הסמוכה לסאטמר, מקום מגורי אביו), בהמשך עבר לקיווישאד. 

במלחמת העולם הראשונה עבר לבודפשט, שם פתח בית תמחוי למאות הפליטים היהודים ששהו בעיר. כיוון שבמהלך המלחמה סייע לבחורים יהודים להשתמט מגיוס והסתיר עריקים בביתו, העמידו אותו השלטונות לדין והוא ברח לאמריקה.

בכ"ה באייר תרפ"ב (1922) הגיע לאמריקה והשתכן באיסט סייד, שם כיהן כאדמו"ר מנדבורנה, לאחר כמה חודשים ביקשוהו יהודי קליבלנד - בה היה ריכוז גדול של יוצאי הונגריה - שיעבור לעירם, ושם הקימו לו בית מדרש בשם "חברת שומרי שבת", ולצדו מעון מגורים. בקליבלנד נודע רבי מאיר כמכניס אורחים והיה מארח בביתו שד"רים מאירופה ומארץ ישראל.

כיוון שלא זכה לילדים מאשתו הראשונה, התגרש - תוך שהוא משאיר לה את כל רכושו למעט בגדיו והחנוכיה שלו. ונישא בשנית לרחמה מירל, בתו של רבי אלתר זאב מסטריזוב. לאחר הצעת השידוך נסע לסטריזוב ומשם לבודפשט, ולאחר מכן חזרו הזוג לאמריקה יחד עם ראכל, בתה של רחמה מנישואיה הראשונים.

בשנת תרצ"ג (1932) חלה, ובהוראת רופאיו עבר לויליאמסבורג, שם גר תקופה אצל גיסו ובן דודו רבי יצחק מפיצ'נזין (בן רבי יוסף מנירעדהאז). בשנת תרצ"ה (1934) נסע לנפוש בעיר המרפא קרלובי וארי בצ'כיה, ומשם רצה להמשיך לארץ ישראל, אולם בהוראת רופאיו נאסרה עליו הנסיעה והוא שב לניו יורק, שם פתח את בית המדרש 'בני מרדכי'.

בשנת תרצ"ו (1935) הידרדרה בריאותו שוב והוא עבר ללוס אנג'לס, שם מזג האוויר נוח יותר. בי"ב בניסן תש"א (1941) נפטר, ונקבר בלוס אנג'לס, על פי רצונו להקבר היכן שימות.

==צאצאיו==
בתו היחידה נישאה לרבי אשר מרדכי מקליבלנד, בנו הבכור של רבי ישכר בער רוזנבוים.

==ספרו==
ניניו (חתני נכדו רבי יהושע העשיל רוזנבוים מקליבלנד) הוציאו את חידושי תורתו בספר 'אורות המאירים', ניו יורק, תשס"ו.

==לקריאה נוספת==
*
==קישורים חיצוניים==
* [http://www.yiddishworld.com/forum/viewtopic.php?f=31&t=3921&sid=806a02e4362d8636de64e0ea59fcfc14&start=75#p1973116 אשכול אודותיו] בפורום אידישע וועלט 

==הערות שוליים==

מאיר
מאיר
קטגוריה:קליבלנד: רבנים
קטגוריה:אדמו"רים אמריקאים
קטגוריה:ילידי 1881
קטגוריה:נפטרים ב-1941
ג'וש גידי

ג'ושוע "ג'וש" גידי (באנגלית: Joshua "Josh" Giddey; נולד ב -10 באוקטובר 2002) הוא כדורסלן אוסטרלי, המשחק בקבוצת שיקגו בולס מליגת ה-NBA.

== קריירה מקצועית ==
=== אדלייד 36' (2020–2021) ===
ב־12 במרץ 2020 חתם גידי באדלייד 36' מליגת הכדורסל האוסטרלית (NBL) כחלק מתוכנית הכשרה של הליגה לעזור לצעירים להתקדם ל-NBA, ובכך הפך לשחקן האוסטרלי הראשון שהיה חלק מהתוכנית. גידי דחה הצעות ממספר מכללות, כולל מאוניברסיטת אריזונה. גידי שוחרר מסגל הקבוצה ב-17 במאי 2021 כדי להתכונן לדראפט ה-NBA {{כ}}2021, וסיים את העונה עם ממוצעים של 10.9 נקודות, 7.3 ריבאונדים ו-7.6 אסיסטים למשחק ב-28 משחקים שנערכו. הוא נבחר לרוקי השנה של הליגה.

=== אוקלהומה סיטי ת'אנדר (2024‐2021) ===
ב־27 באפריל 2021 נרשם גידי לדראפט ה-NBA {{כ}}2021. בדראפט עצמו, נבחר גידי במקום השישי על ידי אוקלהומה סיטי ת'אנדר.

ב-2 בינואר 2022 הפך גידי לשחקן הצעיר ביותר שרושם טריפל דאבל ב-NBA לאחר ששבר את שיאו של לאמלו בול.

=== שיקגו בולס (2024-הווה) ===
ב-21 ביוני 2024 עבר גידי בטרייד לשיקגו בולס בתמורה לאלכס קארוסו.

==סטטיסטיקה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה
! קבוצה
! משחקים
! חמישייה
! דקות
! אחוזים מהשדה
! אחוזים משלוש
! אחוזים מהקו
! ריבאונדים
! אסיסטים
! חטיפות
! חסימות
! נקודות
|-
| 
| אוקלהומה סיטי
| 54 || 54 || 31.5 || 0.419 || 0.263 || 0.709 || 7.8 || 6.4 || 0.9 || 0.4 || 12.5
|- style="background-color: #EFEFEF;"
| 
| אוקלהומה סיטי
| 76 || 76 || 31.1 || 0.482 || 0.325 || 0.731 || 7.9 || 6.2 || 0.8 || 0.4 || 16.6
|-
| 
| אוקלהומה סיטי
| 80 || 80 || 25.1 || 0.475 || 0.337 || 0.806 || 6.4 || 4.8 || 0.6 || 0.6 || 12.3
|- style="background-color:#80BFFF; font-weight:bold;"
| colspan="2" | קריירה|| | 210 || 210 || 28.9 || 0.464 || 0.310 || 0.753 || 7.3 || 5.7 || 0.8 || 0.5 || 13.9
|}

====פליי אין====
{| class="wikitable sortable" style="font-size:95%; text-align:right;"
! עונה
! קבוצה
! משחקים
! חמישייה
! דקות
! אחוזים מהשדה
! אחוזים משלוש
! אחוזים מהקו
! ריבאונדים
! אסיסטים
! חטיפות
! חסימות
! נקודות
|-
| 
| אוקלהומה סיטי
| 2 || 2 || 36.2 || 0.371 || 0.273 || 0.889 || 7.0 || 7.0 || 0.5 || 0.5 || 18.5
|- style="background-color:#80BFFF; font-weight:bold;"
| colspan="2" | קריירה|| 2 || 2 || 36.2 || 0.371 || 0.273 || 0.889 || 7.0 || 7.0 || 0.5 || 0.5 || 18.5
|}

====פלייאוף====
{| class="wikitable sortable" style="font-size:95%; text-align:right;"
! עונה
! קבוצה
! משחקים
! חמישייה
! דקות
! אחוזים מהשדה
! אחוזים משלוש
! אחוזים מהקו
! ריבאונדים
! אסיסטים
! חטיפות
! חסימות
! נקודות
|-
| 
| אוקלהומה סיטי
| 10 || 8 || 18.1 || 0.453 || 0.353 || 0.875 || 3.6 || 2.1 || 0.2 || 0.4 || 8.7
|- style="background-color:#80BFFF; font-weight:bold;"
| colspan="2" | קריירה|| 10 || 8 || 18.1 || 0.453 || 0.353 || 0.875 || 3.6 || 2.1 || 0.2 || 0.4 || 8.7
|}

==קישורים חיצוניים==

==הערות שוליים==

קטגוריה:כדורסלנים אוסטרלים
קטגוריה:בחירות דראפט של אוקלהומה סיטי ת'אנדר
קטגוריה:כדורסלני אדלייד 36'
קטגוריה:כדורסלני אוקלהומה סיטי ת'אנדר
קטגוריה:כדורסלני שיקגו בולס
קטגוריה:אוסטרלים שנולדו ב-2002
ארנסט שפקר

ארנסט שפקר (Ernst Specker; 11 בפברואר 1920, ציריך – 10 בדצמבר 2011, ציריך) היה מתמטיקאי שווייצרי, שנודע בעיקר בזכות התרומות שלו למכניקה קוונטית וללוגיקה.

==קורות חיים==

ארנסט שפקר נולד בציריך. בגיל צעיר הוא חלה בשחפת ובשנת 1934 נשלח להחלמה בדבוס. מאז מספר שנים הוא בילה בין בית הוריו בציריך לבין בית דודתו בדבוס. אביו היה מעוניין שהוא ילמד משפטים, אך ארנסט הצעיר עמד על כך שהוא ילמד מתמטיקה. הוא למד בהמכון הטכנולוגי של ציריך וסיים את התואר בשנת 1945. הוא המשיך במכון ובשנת 1955 קיבל דרגת פרופסור.

תרומתו למתמטיקה מרוכזת בכ-40 פרסומים בתחומים שונים - טופולוגיה, מכניקה קוונטית, אלגוריתמים וכו'.

בשנים 1972–1973 הוא היה נשיא איגוד המתמטיקאים השווייצרי.

==קישורים חיצוניים==

* [https://mathshistory.st-andrews.ac.uk/Biographies/Specker/ ביוגרפיה באתר של אוניברסיטת St. Andrews]

קטגוריה:מתמטיקאים שווייצרים
קטגוריה:טופולוגים
קטגוריה:סגל המכון הטכנולוגי של ציריך
קטגוריה:שווייצרים שנולדו ב-1920
קטגוריה:שווייצרים שנפטרו ב-2011
סמיר מחאמיד

סמיר סובחי מחאמיד (בערבית: د. سمير صبحي محاميد; נולד ב-1964) הוא איש חינוך ופוליטיקאי ערבי-ישראלי, המכהן כראש עיריית אום אל-פחם.

== ביוגרפיה ==
מחאמיד נולד באום אל-פחם. בעל תואר דוקטור בהנדסה גנטית של צמחים.

בבחירות לרשויות המקומיות בישראל שנערכו ב-2018, ניצח מחאמיד לאחר שקיבל כ-54% מהקולות. הוא ניצח את ח'אלד אגבאריה שכיהן כראש העיר מ-2008. הוא נבחר מטעם רשימה עצמאית בשם אלבית אלפחמאוי. מפלגתו קיבלה כ-5 מנדטים במועצת העיר. 

כראש עיר חתם על הסכם הגג הראשון בחברה הערבית באוגוסט 2021, אחרי יותר מ-30 הסכמים בחברה היהודית. בהנהגתו הכינה העירייה תוכנית עירונית מקיפה למיגור האלימות בדצמבר 2021, תוכנית ייחודית וראשונה בחברה הערבית. הוא גם חבר בתוכנית מעוז, תוכנית יוקרתית לפיתוח ורישות מנהיגים בכירים.

ב-31 במרץ 2022 פורסם פוסט בדף הפייסבוק הרשמי של עיריית אום אל-פחם ובו הודעת תנחומים לבני משפחות המחבלים שביצעו את פיגוע הירי בחדרה. הפוסט נמחק כעבור זמן קצר, ועל אף שמחאמיד התנער ממנו וגרס כי הוא פורסם שלא על דעתו, בריאיון עיתונאי שהתקיים בשידור חי בחדשות הערב לכתב חן ביאר מכאן חדשות, הכריז על כוונתו להתפטר מתפקידו כראש העירייה בעקבות הסערה שחולל פרסום הפוסט. אך לבסוף חזר בו מההתפטרות<ref></ref>.

ב-2023 זכה באות אביר איכות השלטון לשנת 2022.

== חיים אישיים ==
מחאמיד נשוי ואב לחמישה ילדים וסב לחמישה נכדים. בנו החמישי, מוחמד, נפגע בתאונת דרכים עם האופניים שלו בגיל 12 והיה בתרדמת, השתקם, אך מת ב-2019 בגיל 15. הוא מתגורר באום אל-פחם.

== קישורים חיצוניים ==

== הערות שוליים ==

קטגוריה:אנשי חינוך ישראלים
קטגוריה:מנהלי בתי ספר ישראלים
קטגוריה:ראשי עיריית אום אל-פחם
קטגוריה:פוליטיקאים ערבים ישראלים
קטגוריה:זוכי אות אביר איכות השלטון
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1964
ג'ון מרין

ג'ון מרין (באנגלית: John Marin; 23 בדצמבר 1870 - 2 באוקטובר 1953) היה בין האמנים המודרניסטים הראשונים באמריקה. הוא ידוע בנופים המופשטים שלו ובציורי צבעי המים.

== ביוגרפיה ==
מרין נולד ברותרפורד, ניו ג'רזי.<ref></ref> אמו נפטרה תשעה ימים לאחר לידתו, והוא גדל על ידי שתי דודותיו. הוא למד במכון הטכנולוגי של סטיבנס במשך שנה, וניסה להיות אדריכל ללא הצלחה.<ref></ref>

בין השנים 1899 ל-1901 למד מרין באקדמיה לאמנויות יפות של פנסילבניה בפילדלפיה. שם הוא למד אצל תומאס פולוק אנשוץ, יו הנרי ברקנרידג' וויליאם מריט צ'ייס. הוא גם למד בליגת הסטודנטים לאמנות בניו יורק.<ref></ref>

בשנת 1905 מרין נסע לאירופה כמו אמנים אמריקאים רבים. תחילה נסע לפריז<ref></ref> שם הציג את עבודותיו בסלון הפריזאי וזכה לחשיפה ראשונה לאמנות המודרנית. הוא טייל באירופה במשך שש שנים, וצייר בהולנד, בלגיה, אנגליה ואיטליה. באירופה הוא השתלם בציור בצבעי מים. בעזרתם יצר אווירה מופשטת, בגוונים כמעט טהורים של הצבעים שהפכו לסימן היכר בסגנון שלו.

בשנת 1909 ערך מרין את תערוכת היחיד הראשונה בגלריה של אלפרד שטיגליץ בניו יורק. הקשר של מרין עם שטיגליץ נמשך קרוב לארבעים שנה, והתמיכה הפילוסופית והכספית של שטיגליץ עזרה לו מאוד.<ref></ref> משנת 1909 ועד מותו בשנת 1946 הציג שטיגליץ את עבודתו של מרין כמעט בכל שנה באחת מהגלריות שלו.<ref></ref> מרין השתתף גם בתערוכת הארמורי בשנת 1913.

מרין בילה את הקיץ הראשון שלו במיין בשנת 1914 וחוף הים הסלעי שם, הפך לאחד הנושאים החביבים עליו. במהלך שארית חייו הכיר מרין מקרוב את מגוון מאפייני הים והשמים במיין.

למרין הייתה תערוכה רטרוספקטיבית בשנת 1936 במוזיאון לאמנות מודרנית. בסוף חייו מרין זכה ליוקרה רבה כצייר אמריקאי, מבכירי האמנות האמריקאית. בשנת 1950 הוענק לו תואר דוקטור לאמנויות יפות על ידי אוניברסיטת מיין ואוניברסיטת ייל.

מרין היה תושב קליפסייד פארק, ניו ג'רזי, בשנותיו האחרונות, וגם החזיק בית קיץ באדיסון, מיין, שם נפטר בשנת 1953. הוא נקבר בבית הקברות פיירוויו בניו ג'רזי.

=== יצירתו ===
ג'ון מרין היה בין האמנים האמריקאים הראשונים שיצרו ציורים מופשטים.<ref></ref> הוא הושפע על ידי האקספרסיוניסטים המופשטים. הטיפול שלו בצבע - בצבעי שמן ובצבעי מים היו מיוחדים והיוו השראה לציירים צעירים יותר.<ref></ref>

ניסיונו באדריכלות תרם לנושאים אדריכליים בציוריו ובצבעי המים. האוסף הגדול ביותר של ציורי צבעי המים, רישומים, תחריטים ותצלומים של מרין נמצא במוזיאון קולבי קולג' לאמנות, באוסף ג'ון מרין. האוסף הוענק למכללה על ידי ג'ון מרין ג'וניור ונורמה ב. מרין.

הציורים של מרין מיוצגים גם בכמה אוספים ומוזיאונים גדולים, כולל מוזיאון המטרופוליטן לאמנות בניו יורק, המוזיאון לאמנות מודרנית בניו יורק, מוזיאון סן פרנסיסקו לאמנות מודרנית, מוזיאון וויטני לאמנות אמריקאית בניו יורק, מוזיאון ברוקלין, מוזיאון קליבלנד לאמנות, המכון לאמנות בשיקגו, הגלריה הלאומית לאמנות בוושינגטון הבירה ועוד.

בשנת 2007, הבית הלבן רכש את ציורו הקרקס משנת 1952 והוא מוצג כעת בחדר הירוק.

== גלריה ==
<gallery mode="packed" heights="180">
קובץ:CASTORLAND, NEW YORK.PNG
קובץ:Marin brooklyn-bridge-1912.jpg
קובץ:Marin weehawken-sequence-1916.jpg
קובץ:Marin-island-1914.jpg
קובץ:Marin new-york-city-from-the-window-of-29-looking-down-fifth-ave-1911.jpg
קובץ:John Marin Lower Manhattan, 1920.jpg
</gallery>

== קישורים חיצוניים ==

* 
* 

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1870
קטגוריה:אמריקאים שנפטרו ב-1953
Skate

Skate הוא סינגל של הצמד המוזיקלי האמריקאי סילק סוניק, המורכב מהזמרים האמריקאים ברונו מארס ואנדרסון פאאק. השיר יצא לאור ב-30 ביולי 2021, כסינגל השני מתוך אלבום הבכורה של הצמד, An Evening with Silk Sonic, על ידי חברות התקליטים אטלנטיק רקורדס ואפטרמת' אנטרטיינמנט.

==רקע==
הצמד רמז על מוזיקה חדשה בחודשים שלפני צאת הסינגל.<ref></ref> ב-29 ביולי, הצמד פרסם פוסטים ברשתות החברתיות, הרומזים על צאת השיר.<ref></ref>

==ביקורות==
בעוד שהלהקה עצמה התייחסה לרצועה כאל "ג'אם קיצי", ברולינג סטון נכתב כי השיר מספק "אווירות שמשיות".<ref></ref> סופי קאראן מ-Hypebeast חשב כי הרצועה היא "ללא ספק אחת ההצעות המוזיקליות המדבקות ביותר של השנה", והצמד ממשיך "לקחת רמזים מבניים מהמנגינות החלקות של שנות ה-70, ומוסיף שכבות של השירה ההרמונית שלהם כדי להוקיר את אחד העשורים המשפיעים ביותר על המוזיקה".<ref></ref>

==וידאו קליפ==
הווידאו קליפ של השיר פורסם לצד הסינגל ב-30 ביולי 2021. הקליפ בוים על ידי מארס, פלורנט דצ'ארד ופיליפ טאיאג. בקליפ נראים מארס ופאאק מנגנים בתופים וסביבם נשים בגלגיליות.<ref></ref>

== מיקומי שיא ==

==קישורים חיצוניים==

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירי ברונו מארס
קטגוריה:שירי אנדרסון פאאק
קטגוריה:שירים באנגלית
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אפטרמת' אנטרטיינמנט
חיים רוקח

חיים רוקח (נולד ב-1961) הוא איש ציבור ישראלי שכיהן כראש מועצה אזורית גולן ואלוף-משנה במילואים. במקצועו הוא אדריכל.

רוקח שירת כאלוף-משנה בפיקוד העורף, הוא פיקד על נפת העמקים של הפיקוד ושימש כמנהל הלחימה של מחוז חיפה.

בבחירות לרשויות המקומיות בישראל שנערכו ב-2008 התמודד רוקח מול ראש המועצה המכהן, אלי מלכה אך הפסיד לו. בבחירות לרשויות המקומיות בישראל שנערכו ב-2018 רוקח ניצח את מיכל רייקין, לאחר שקיבל כ-52.32% מקולות המצביעים.

ביולי 2023, הכריז על מועמדותו לקדנציה שנייה לראשות המועצה האזורית גולן. בפברואר 2024 הפסיד בבחירות לאורי קלנר.

== חיים אישיים ==
רוקח מתגורר במושב נוב ונשוי לאור-לי, הוא אב ל-5 בנות וסב ל-9 נכדים.

== הערות שוליים ==

קטגוריה:פוליטיקאים ישראלים
קטגוריה:קציני צה"ל בכירים בראשות רשויות מקומיות בישראל
קטגוריה:חיילי פיקוד העורף
קטגוריה:אדריכלים ישראלים
קטגוריה:נוב: אישים
קטגוריה:אלופי-משנה בצה"ל
קטגוריה:ראשי מועצה אזורית גולן
קטגוריה:ישראלים שנולדו ב-1961
פקח התנועה

פקח התנועה (ברוסית: Инспектор ГАИ) הוא סרט עלילתי דרמטי סובייטי משנת 1982, בבימויו של אלדור אורזבייב .

את התפקידים הראשיים משחקים סרגיי ניקוננקו וניקיטה מיכאלקוב.

== תקציר העלילה ==
הפעולה מתרחשת בראשית שנות השמונים בברית המועצות. מפקח משטרת התנועה (גה-אי) זיקין נודע בקרב עמיתיו כתמהוני ובעייתי. מבחינתו, לא משנה מי נהג, העיקר לא להפר את חוקי התעבורה. זיקין לוקח את רישיון הנהיגה מטרונוב, המנהל החדש של שירות הרכב המקומי, עקב נהיגה במהירות מופרזת.

טרונוב, בתפקידו החדש, החל ליהנות מיוקרה רבה מהנהלת העיר, המתקנת את מכוניותיה בקומבינה בשירות הרכב שלו. ברור שההקפדה הבלתי מתפשרת של זיקין על עקרונות עלולה להסתיים לא טוב בשבילו, אבל אפילו הבוס הישיר של זיקין לא יכול לעצור אותו. מתחילים איומים וסחיטה. פקח משטרת התנועה הבלתי ניתן להשחתה ממשיך לעמוד על שלו.

שיטותיו של זיקין, שהורד בתפקידו בשל נטייתו הבלתי ניתנת לניקוי, גובות בסופו של דבר את שלהן: טרונוב, שגילה שלא הכל בחיים האלה מותר לו, הפך לעצמו מגעיל. לאחר שהתקוטט עם חברים ובוס של זיקין, רב-סרן גרינקו, טרונוב מגיע באופן אישי לזיקין לשיחה "כמו בן אדם". הפקח מסביר את עמדתו: "אם אני בתפקידי אעשה את מה שאני חייב, השני יעשה אותו דבר, וכן הלאה ... אולי יהיה סדר." טרונוב מציין: "כמה אכזבות מחכות לך בחיים", אך מסכים עם הפקח, ו"כמו כלב מוכה" חוזר לעיר ברכב חולף (למעשה, טרונוב היה שיכור, וזיקין אמר לו שיתן זמנית את המפתחות לאוטו)<ref>http://akter.kulichki.net/se/i_005.htm</ref>.

== קישורים חיצוניים ==

* 

==הערות שוליים==

קטגוריה:סרטים ברוסית
קטגוריה:סרטי 1982
קטגוריה:סרטים סובייטיים